CELEX: C2005/182/70
Language: el
Date: 2005-07-23 00:00:00
Title: Υπόθεση T-167/05: Προσφυγή της Grether AG κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 25 Απριλίου 2005

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/37
            
         Προσφυγή της Grether AG κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 25 Απριλίου 2005
   (Υπόθεση T-167/05)
   (2005/C 182/70)
   Γλώσσα στην οποία έχει καταρτισθεί το δικόγραφο της προσφυγής: η αγγλική
   Η Grether AG, με έδρα το Binningen (Ελβετία), εκπροσωπούμενη από τους V. von Bomhard, A. Pohlmann and A. Renck, δικηγόρους, άσκησε προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), στις 25 Απριλίου 2005, ενώπιον του Πρωτοδικείου των Ευρωπαϊκών Κοινοτήτων.
   Αντίδικος κατά τη διαδικασία ενώπιον του τμήματος προσφυγών ήταν η Crisgo (Thailand) Co., Ltd, με έδρα το Samutsakorn (Ταϊλάνδη).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει στο σύνολό της την απόφαση R 250/2002-4 της 14ης Οκτωβρίου 2004 του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)·
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα
   
               Αιτούσα την καταχώριση κοινοτικού σήματος:
            
            
               Crisgo Co. Ltd
            
         
               Επίμαχο κοινοτικό σήμα:
            
            
               Εικονιστικό σήμα FL FENNEL για προϊόντα που υπάγονται στην κλάση 3 — αίτηση υπ' αριθ. 903 922
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Η προσφεύγουσα
            
         
               Αντιταχθέν δικαίωμα επί σήματος ή σημείου:
            
            
               Κοινοτικό λεκτικό σήμα FENJAL για προϊόντα που υπάγονται στην κλάση 3
            
         
               Απόφαση του τμήματος ανακοπών:
            
            
               Απόρριψη της ανακοπής
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Λόγοι ακυρώσεως:
            
            
               Παράβαση των άρθρων 73 και 74 του κανονισμού 40/94 του Συμβουλίου. Στο πλαίσιο αυτό, η προσφεύγουσα ισχυρίζεται ότι το τμήμα προσφυγών στήριξε την απόφασή του σε διάφορα νέα επιχειρήματα και πραγματικά περιστατικά που δεν είχαν προβληθεί ή μνημονευθεί από τους διαδίκους. Περαιτέρω, η προσφεύγουσα ισχυρίζεται ότι η προσβαλλόμενη απόφαση, καταλήγοντας στο συμπέρασμα ότι δεν υπήρχε κίνδυνος συγχύσεως, παραβαίνει το άρθρο 8, παράγραφος 1, στοιχείο β', του κανονισμού 40/94.